«Ein bißchen Frieden» (norsk oversettelse: "litt fred") er en tyskspråklig popballade som vant Eurovision Song Contest 1982 for Vest-Tyskland. Sangen ble fremført av den da 17 år gamle gymnasiasten Nicole. Sangen var komponert av Ralph Siegel, mens Bernd Meinunger skrev teksten. Låtskriverduoen hadde tidligere levert en rekke suksessrike låter i konkurransen, men dette var deres første seier. «Ein bißchen Frieden» ble en stor hit i Europa etter konkurransen og toppet hitlistene i en rekke land, inkludert Norge.